Η **Έλεν Πομπέο** (*Ellen Kathleen Pompeo*, 10 Νοεμβρίου 1969) είναι Αμερικανίδα ηθοποιός.

Έχοντας στην κατοχή της ένα Βραβείο SAG και μια υποψηφιότητα για Χρυσή Σφαίρα, η Πομπέο είναι διεθνώς γνωστή για τη συμμετοχή της στη δραματική τηλεοπτική σειρά *«Grey's Anatomy»*, όπου και διατηρεί το ρόλο του τίτλου.

Βιογραφικά στοιχεία
-------------------

### Πρώτα βήματα

Η Πομπέο γεννήθηκε στο Έβερετ της Μασαχουσέτης, ούσα κόρη του Τζόζεφ, πωλητή στο επάγγελμα, και της Κατλήν Πομπέο. Κατάγεται από την Ιρλανδία και την Ιταλία, ενώ στο θρήσκευμα είναι Καθολική. Η μητέρα της απεβίωσε από υπερβολική δόση όταν η ηθοποιός ήταν μόλις τεσσάρων ετών. Ο πατέρας της λίγο αργότερα ξαναπαντρεύτηκε. Η Πομπέο είχε τα παρατσούκλια *«μολύβι»* και *«στρατσιατέλλα»*, επειδή ήταν μικροκαμωμένη.

Για πάνω από δύο χρόνια σέρβιρε ποτά στο Μαϊάμι, όπου και γνώρισε το τότε αγόρι της, φωτογράφο μόδας Άντριου Ρόζενθαλ. Το 1996 σέρβιρε στο SoHo Bar & Grill στο Upper West Side της Νέας Υόρκης, όταν την προσέγγισε ένας ατζέντης για να εμφανιστεί σε διαφημιστικά σποτ. Έπαιξε σε διαφημίσεις για την τράπεζα *Citibank* και την εταιρία *L'Oreal*. Ξεκίνησε την καριέρα της με μικρούς ρόλους σε τηλεοπτικά προγράμματα όπως το *«Strangers with Candy»* και *Νόμος και τάξη*, καθώς και σε κάποιες ταινίες.

### Καριέρα

Αποφασισμένη να πετύχει ως ηθοποιός, η Πομπέο μετακόμισε στο Λος Άντζελες το 2001. Σημείο καμπής ήταν για εκείνη όταν την επέλεξε ο σκηνοθέτης Μπραντ Στέρλινγκ το 2002 για ένα ρόλο στην ταινία του *«Πικρά Φεγγάρια»*, όπου και υποδύθηκε το αντικείμενο του έρωτα του Τζέηκ Γκίλενχαλ. Επίσης εμφανίστηκε στην μεταφορά στον κινηματογράφο του κόμικ *«Daredevil»*, υποδυόμενη τη γραμματέα του Ματ Μέρντοκ (Μπεν Άφλεκ), Κάρεν Πέιτζ, αν και οι περισσότερες σκηνές της κόπηκαν στο μοντάζ της κινηματογραφικής εκδοχής της ταινίας. Το 2002 και 2003, η Πομπέο έπαιξε στις ταινίες *«Πιάσε με αν μπορείς»* και *«Old School»*. Εμφανίστηκε εκτάκτως στην τηλεόραση στη σειρά *Νόμος και τάξη* για δύο επεισόδια, καθώς επίσης και σε ένα επεισόδιο της δημοφιλούς σειράς *«Τα Φιλαράκια»*. Υποδύθηκε την πρώην κοπέλα του Τζιμ Κάρεϊ, τη Ναόμι, στην ταινία του 2004 *«Η Αιώνια Λιακάδα Ενός Καθαρού Μυαλού»*. Παρόλο που για άλλη μια φορά είχε την ατυχία να κοπούν οι σκηνές της στο μοντάζ, η ίδια ένιωσε ευγνωμοσύνη που ο σκηνοθέτης Μισέλ Γκοντρί την επέλεξε για την ταινία του.

Η Πομπέο πήρε τον πρώτο της μεγάλο ρόλο στην τηλεοπτική σειρά του δικτύου ABC με τίτλο *«Grey's Anatomy»* , ένα δράμα ιατρικού περιεχομένου, όπου υποδύεται τη Μέρεντιθ Γκρέυ, ασκούμενη ιατρό σε ένα αξιόλογο νοσοκομείο. Η σειρά σημείωσε τη μεγαλύτερη τηλεθέαση της δικτυακής τηλεόρασης κατά τη διάρκεια της πέμπτης της σεζόν. Το 2007, η Πομπέο έλαβε υποψηφιότητα για Χρυσή Σφαίρα Καλύτερης Ηθοποιού σε Δραματική Τηλεοπτική Σειρά. Την ίδια χρονιά υπέγραψε νέο συμβόλαιο για το *«Grey's Anatomy»*, που αύξησε το συμβόλαιό της στα $200.000 ανά επεισόδιο. Το συμβόλαιό της για τη σειρά έχει ισχύ για επτά σεζόν.

Στις 13 Οκτωβρίου 2007, η Πομπέο τιμήθηκε από το National Italian American Foundation για τα επιτεύγματά της στο χώρο της ψυχαγωγίας σε τελετή στην Ουάσιγκτον.

### Προσωπική ζωή

Η Πομπέο παντρεύτηκε τον παραγωγό μουσικών δίσκων Κρις Άιβερυ στις 9 Νοεμβρίου 2007 στη Νέα Υόρκη. Γνωρίστηκαν το 2003 όταν τους συνέστησαν κοινοί φίλοι, και έγιναν ζευγάρι έξι μήνες αργότερα. Αργότερα ανακάλυψαν πως μεγάλωσαν και οι δύο στη Βοστώνη, σε μικρή απόσταση ο ένας από τον άλλο. Σήμερα διαμένουν στο Λος Άντζελες.Επίσης έχουν και μία κόρη τη Στέλλα-Λούνα που γεννήθηκε στις 15 Σεπτεμβρίου 2009.Έχει δύο σκυλιά, Valentino και Gigi.

Φιλμογραφία
-----------

| Έτος | Τίτλος | Ελληνικός Τίτλος |
| --- | --- | --- |
| 1999 | *8 1/2 x 11* |  |
| *Coming Soon* |  |
| *Strangers with Candy* (TV) |  |
| 2000 | *Eventual Wife* |  |
| *Law & Order* (TV) | *Νόμος και τάξη* |
| *Get Real* (TV) |  |
| *In the Weeds* |  |
| 2001 | *Strong Medicine* (TV) |  |
| *The Job* (TV) |  |
| 2002 | *Moonlight Mile* | *Πικρά Φεγγάρια* |
| *Catch Me If You Can* | *Πιάσε με αν μπορείς* |
| 2003 | *Daredevil* |  |
| *Old School* |  |
| *Undermind* |  |
| 2004 | *Nobody's Perfect* |  |
| *Friends* (TV) | *Τα Φιλαράκια* |
| *Art Heist* |  |
| 2005 | *Life of the Party* |  |
| 2005 - ακόμη | *Grey's Anatomy* (TV) |  |

Βραβεύσεις & Υποψηφιότητες
--------------------------

Χρυσές Σφαίρες

**Υποψηφιότητα:**

* 2007: Καλύτερης Ερμηνείας από Γυναίκα Ηθοποιό σε Δραματική Τηλεοπτική Σειρά για την παραγωγή *Grey's Anatomy*

Βραβεία Satellite 

**Βράβευση:**

* 2007: Καλύτερης Ηθοποιού σε Δραματική Τηλεοπτική Σειρά για την παραγωγή *Grey's Anatomy*

Βραβεία Σωματείου Αμερικανών Ηθοποιών

**Βράβευση:**

* 2007: Εξαίρετης Ερμηνείας από το Σύνολο του Καστ για την παραγωγή *Grey's Anatomy* (από κοινού με τους συμπρωταγωνιστές της στη σειρά)

**Υποψηφιότητα:**

* 2006: Εξαίρετης Ερμηνείας από το Σύνολο του Καστ για την παραγωγή *Grey's Anatomy* (από κοινού με τους συμπρωταγωνιστές της στη σειρά)
* 2008: Εξαίρετης Ερμηνείας από το Σύνολο του Καστ για την παραγωγή *Grey's Anatomy* (από κοινού με τους συμπρωταγωνιστές της στη σειρά)

Σημειώσεις
----------

1. ↑  Ανακτήθηκε στις 4  Μαρτίου 2021.
2. ↑  Ellen Pompeo Quietly Weds in New York - Weddings, Ellen Pompeo : People.com
3. ↑  «The Inner Actor: Ellen Pompeo: strength and tenacity from a challenging early life». Αρχειοθετήθηκε από το πρωτότυπο στις 20 Αυγούστου 2007. Ανακτήθηκε στις 20 Αυγούστου 2007.
4. ↑  «ELLENPOMPEO.NET - Ellen Pompeo Fansite». Αρχειοθετήθηκε από το πρωτότυπο στις 26 Νοεμβρίου 2007. Ανακτήθηκε στις 28 Οκτωβρίου 2008.
5. ↑  Bried, Erin: "Anatomy lesson", *Self*, February 2006
6. ↑  Bochroch, Judy: "Anatomy of a Late Bloomer", *Allure*, Δεκέμβριος 2006
7. ↑  «Ellen Pompeo: Mer-Der, she wrote | Ellen Pompeo | The Q&A | TV | Entertainment Weekly | 2». Αρχειοθετήθηκε από το πρωτότυπο στις 22 Οκτωβρίου 2008. Ανακτήθηκε στις 28 Οκτωβρίου 2008.
8. ↑  «NIAF 32nd Anniversary Convention and Gala». Αρχειοθετήθηκε από το πρωτότυπο στις 23 Μαΐου 2007. Ανακτήθηκε στις 28 Οκτωβρίου 2008.
9. ↑  'Grey's' Pompeo quietly ties knot in Big Apple
10. ↑  «Ellen Pompeo Dishes on Her Wedding Plans - Ellen Pompeo : People.com». Αρχειοθετήθηκε από το πρωτότυπο στις 6 Φεβρουαρίου 2009. Ανακτήθηκε στις 28 Οκτωβρίου 2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έλεν Πομπέο** |

* Ιστοσελίδα της Έλεν Πομπέο στο IMDb.
* Ιστοσελίδα της Έλεν Πομπέο στο cine.gr. Αρχειοθετήθηκε 2021-05-12 στο Wayback Machine.
* Η Έλεν Πομπέο θέλει να παίξει και σε ταινίες[*νεκρός σύνδεσμος*] Πολίτης Online, ανάκτηση 28/10/2008

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 17503851
* LCCN: no2003029943
* ISNI: 0000 0001 1947 1951
* GND: 173899226
* SUDOC: 126005532
* BNF: cb15024809j (data)
* BIBSYS: 6096663
* MusicBrainz: 988b331f-aa23-4118-85e4-89d11a408e2f
* NLA: 41278342

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ellen Pompeo  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |